Hotărârea Curții (Camera a treia) din 4 iulie 2019 (cerere de decizie preliminară formulată de Hof van beroep te Antwerpen - Belgia) – Procedură penală privind pe Freddy Lucien Magdalena Kirschstein, Thierry Frans Adeline Kirschstein
(Cauza C-393/17)1
(Trimitere preliminară – Directiva 2005/29/CE – Practici comerciale neloiale – Domeniu de aplicare – Noțiunea de „practici comerciale” – Directiva 2006/123/CE – Servicii în cadrul pieței interne – Drept penal – Regimuri de autorizare – Învățământ superior – Diplomă care conferă titlul de „master” – Interdicția de a conferi anumite titluri fără abilitare)
Limba de procedură: neerlandeza
Instanța de trimitere
Hof van beroep te Antwerpen
Părțile din procedura penală principală
Freddy Lucien Magdalena Kirschstein, Thierry Frans Adeline Kirschstein
cu participarea: Vlaamse Gemeenschap
Dispozitivul
Directiva 2005/29/CE a Parlamentului European și a Consiliului din 11 mai 2005 privind practicile comerciale neloiale ale întreprinderilor de pe piața internă față de consumatori și de modificare a Directivei 84/450/CEE a Consiliului, a Directivelor 97/7/CE, 98/27/CE și 2002/65/CE ale Parlamentului European și ale Consiliului și a Regulamentului (CE) nr. 2006/2004 al Parlamentului European și al Consiliului („Directiva privind practicile comerciale neloiale”) trebuie interpretată în sensul că aceasta nu se aplică unei reglementări naționale precum cea în discuție în litigiul principal, care prevede sancționarea penală a persoanelor care conferă, fără să fi fost în prealabil abilitate în acest sens de autoritatea competentă, un titlu de „master”.
Articolul 1 alineatul (5) din Directiva 2006/123/CE Parlamentului European și a Consiliului din 12 decembrie 2006 privind serviciile în cadrul pieței interne coroborat cu articolele 9 și 10 din aceasta trebuie interpretat în sensul că nu se opune unei reglementări naționale precum cea în discuție în litigiul principal, care prevede sancționarea penală a persoanelor care conferă, fără să fi fost în prealabil abilitate în acest sens de autoritatea competentă, un titlu de „master”, în măsura în care condițiile cărora li se subordonează acordarea unei abilitări pentru a conferi acest titlu sunt compatibile cu articolul 10 alineatul (2) din această directivă, aspect a cărui verificare revine instanței de trimitere.
____________
1     JO C 300, 11.9.2017.